इस कार्यक्रम की जानकारी साझा करते हुए आरएसएस की ओर से कहा गया कि यह सम्मेलन अगरतला में 17 सितंबर 2017 को आयोजित किया गया था, जिसकी तैयारी 2016 में जून माह में शुरू कर दी गई थी। इस सम्मेलन के तहत हर इलाके के एक-एक आदिवासी ग्रुप से मिलने की योजना बनाई गई थी। लोगों के इसके लिए व्यक्तिगत तौर पर न्योता भेजा गया था। हर घर में भगवा झंडा लगाया गया था, जिसके चलते हमने तकरीबन एक लाख घरों तक अपनी पहुंच बनाई थी। आरएसएस का यह कार्यक्रम हर मायने में काफी अहम साबित हुआ।